BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2017. február 15-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 2. számú **zárt** ülésén készült jegyzőkönyvből.

NAPIREND: 12. Javaslat ingatlan megvásárlására

Előterjesztő: dr. Csomor Ervin alpolgármester

H A T Á R O Z A T:

58/2017. (II. 15.) Kt. Budapest Főváros XVI. kerületi Önkormányzat Képviselő-testülete felhatalmazza a Polgármestert, hogy az Önkormányzat nevében részt vegyen az 1164 Budapest Georgina utca 1. szám alatti, 117677/0/A/1 Hrsz-ú, 195 m2 területű, kivett üzlethelyiség megnevezésű ingatlan elektronikus árverésén, ingatlan átvételi eljárásán, és ott az Önkormányzat nevében az ingatlan átvételéhez szükséges licitáláson érvényes ajánlatot tegyen. A Képviselő-testület az ingatlan átvételi ajánlatát legfeljebb 20.000.000 Ft, azaz Húszmillió forintban határozza meg. A Képviselő-testület felhatalmazza a Polgármestert minden ahhoz szükséges intézkedés foganatosítására és jognyilatkozat kiadására, mely az ingatlanra vonatkozó érvényes átvételi licitajánlat megtételéhez szükséges.

A Képviselő-testület az ingatlan átvételéhez szükséges fedezetet az Önkormányzat 2017. évi költségvetéséről szóló [23/2016. (XII. 21.)](file:///C:\Users\drlukacs\shares\COMPLEX\Polgármesteri%20Hivatal%20Irányítási%20Rendszere\Hatályos%20rendeletek\2016.%20évi\2016.%20évi%2023.%20sz.%20rendelet.doc) önkormányzati rendeletének 5. melléklet „fejlesztési céltartalék egyéb, előre nem tervezhető kiadások fedezetéül” soráról biztosítja.

Határidő: 2017. február 28.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.

NAPIREND: 13. Javaslat a Corvin Patika Bt. Helyiségbérleti szerződése, valamint a XVI. Kerület Kertvárosi Egészségügyi Szolgálattal kötött Engedményezési szerződés meghosszabbításának jóváhagyására

Előterjesztő: dr. Csomor Ervin alpolgármester

H A T Á R O Z A T:

59/2017. (II. 15.) Kt.Budapest Főváros XVI. kerületi Önkormányzat Képviselő-testülete hozzájárul ahhoz, hogy az Önkormányzat és XVI. Kerület Kertvárosi Egészségügyi Szolgálata (Budapest XVI. kerület Tekla utca 2/c.) között 2011. augusztus 29. napján aláírt Engedményezési Szerződés, valamint az Önkormányzat és a „Corvina Patika” Egészségügyi Betéti Társaság között 1994. december 14. napján létrejött Helyiségbérleti Szerződés annak lejártát követően, 2019. december 14. napjától 2024. december 14. napjáig, azaz további 5 évre meghosszabbításra kerüljön azzal a feltétellel, hogy:

* A Helyiségbérleti Szerződés 2017.03.01. napjától közös megegyezéssel módosításra kerül, amely szerint a helyiség bérleti díja 300.000,- Ft./hó+Áfa;
* az éves bérleti díj a Corvina Patika Bt. külön hozzájárulása és a szerződés módosítása nélkül, minden évben – a tárgyév január 1. napjától kezdődő hatállyal – felülvizsgálatra és megemelésre kerül legfeljebb a tárgyévet megelőző évre a KSH által közzétett inflációs árindex értékével.

A Képviselő-testület egyúttal felhatalmazza a polgármestert a Helyiségbérleti szerződés módosítás, valamint az Egyezségi szerződés módosítás aláírására.

Határidő: 2017. február 28.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.

# NAPIREND: 14. Fellebbezés fakivágási ügyben

Előterjesztő: Kovács Péter polgármester

H A T Á R O Z A T:

60/2017. (II. 15.) Kt. Budapest Főváros XVI. kerületi Önkormányzat Képviselő-testülete meghozza az alábbi **döntést**

….. (székhelye:...) engedély nélküli fakivágása ügyében a Polgármester 2016. december 19. napján hozott 3/24208-05/2016. számú határozatát

**helyben hagyja.**

Az ügyfél e határozat felülvizsgálatát annak közlésétől számított harminc napon belül jogszabálysértésre hivatkozással – a Polgári perrendtartásról szóló 1952. évi III. törvény 340/B. §-ában foglaltakra figyelemmel – kérheti a közigazgatási ügyekben eljáró illetékes bíróságtól.

I N D O K O L Á S

Lakossági bejelentés érkezett 2016. július 11. napján a Budapest Főváros XVI. kerületi Önkormányzat Polgármesteri Hivatal Igazgatási és Ügyfélszolgálati Irodájára (továbbiakban Igazgatási Iroda) azzal a panasszal, hogy a Budapest XVI. kerület, … u. ... sz. alatti ingatlan kertjét nem gondozzák, sűrű, derékig érő gaz borítja és a hatalmas gyümölcsfák lehulló, rothadó, erjedő gyümölcsei bűzt árasztanak.

Gyommentesítési eljárásban az Igazgatási Iroda ügyintézői a 2016. július 29. napján tartott helyszíni szemle során megállapították, hogy az ingatlanon egy bontandó épület látható. Az épület mögött pedig egy nagyméretű diófa állt.

2016. szeptember 6. napján, a gyommentesítési eljárás során tartott ismételt helyszíni szemle alkalmával az Igazgatási Iroda ügyintézői megállapították, hogy az ingatlanon az épületet és a növényzetet is eltávolították, a korábbi helyszíni szemlén látott nagyméretű, élő, jelentős zöldfelületi értéket képviselő diófa is kivágásra került a többi gyümölcsfával együtt.

Az Igazgatási Iroda ügyintézője ellenőrizte a Hivatali City Iratkezelő Rendszer nyilvántartásában a címet, majd bebizonyosodott, hogy ezen a címen nem adtak be fa kivágási engedély iránt kérelmet.

A Budapest XVI. kerület... sz. alatti ingatlan tulajdonosa a Takarnet Földhivatali Információs Rendszer adatbázisa szerint a …

2016. november 16. napján a .. ügyvezetője, … idézésre megjelent az Igazgatási Irodán és elmondta, hogy tudomása szerint a 1163 Budapest, ... szám alatti ingatlanon, az építési-bontási munkálatok végzése közben gyümölcsfák kerültek kivágásra, mint cseresznyefa, szilvafa, almafa, és diófa is. Elmondása szerint nem tudott arról, hogy a diófa kivágása engedélyköteles, ezért vágatta ki a többi gyümölcsfával együtt. A fák valószínűleg betegek, öregek voltak és a törzsük sérült volt. A fákról fényképek nem készültek, csak az épület bontásáról. A fák állapotát tanúnyilatkozattal is meg tudja erősíteni.

A tényállás tisztázása során a Hatóság 30 cm-rel vélelmezte a kivágott diófa törzsátmérőjét és megállapította, hogy a be nem jelentett fakivágás engedély nélküli fakivágásnak minősül.

A fakivágást a … Kft. ügyvezetője, … 3 napon belül nem jelentette be a Hatóságnak, valamint a fakivágás indokoltságát és szükségességét sem tudta hitelt érdemlő módon igazolni.

A Budapest Főváros XVI. kerületi Önkormányzat Polgármestere a 2016. december 19. napján kelt 3/24208-05/2016. számú határozatában a 1163 Budapest, ... szám alatti ingatlanon engedély nélkül kivágott 1 db élő diófa pótlására a fás szárú növények védelméről, kivágásáról és pótlásáról szóló Budapest Főváros XVI. Kerületi Önkormányzat 24/2015. (IX. 24.) önkormányzati rendelet (a továbbiakban: Rendelet) 9. § (6) bekezdése szerint az Önkormányzat Környezetvédelmi Alapjába 360.000,- Ft megfizetését, valamint 9 db többször iskolázott, 1 méter törzsmagasságban minimum 6 cm törzsátmérőjű díszfa ültetését írta elő a … Kft. részére.

Az engedély nélkül kivágott diófa vélelmezett törzsátmérője 30 cm.

Pótlási eljárásban a kivágott fa törzsátmérőjének 300 %-val számoljuk a pótlandó törzsátmérőt.

30 cm \* 300 %=90 cm

Pótlásra használható előnevelt díszfa törzsátmérője minimum 6 cm.

90 cm/6 cm = 15 db

Az engedély nélkül kivágott 30 cm törzsátmérőjű diófa kivágása miatt, 15 db előnevelt díszfa pótlása szükséges.

A Budapest XVI. kerület, ... szám alatti, 102974 helyrajzi számú ingatlan 808 m2 területű, melyen az Építésügyi Hatóság tájékoztatása szerint 195 m2 alapterületű újépítésű kétlakásos lakóépületet terveznek építeni.

Az ingatlanon be nem építendő területet, a túltelepítés elkerülését és az ingatlanhatártól számítandó 3 m-es ültetési védőtávolságot is figyelembe véve az Igazgatási Iroda ügyintézői megállapították, hogy az ingatlanon 9 db előnevelt díszfa elültetése lehetséges, ezért a 6 db díszfa telepítésének pénzbeli megváltását írták elő.

1 db 6 cm törzsátmérőjű előnevelt díszfa megváltásának értéke 60.000 Ft

6 db \* 60.000 Ft= 360.000 Ft

Ezen határozat ellen a … Kft. ügyvezetője, … fellebbezést nyújtott be, melyben kéri, hogy a Képviselő-testület a kivágott diófa törzsátmérőjét 20 cm-ben állapítsa meg. A pénzmegváltás vonatkozásában pedig rendkívül túlzónak tartja a határozat tartalmát.

A … Kft fellebbezésében a fa pótlására a … helyrajzi számú ingatlan területén 7 db, 8 cm átmérőjű előnevelt díszfa telepítését vállalja. … álláspontja szerint a kivágott diófa törzsátmérőjének meghatározása, mind pedig a pénzmegváltás vonatkozásában rendkívül túlzó a határozat tartalma, a pénzbeli megváltás összege egy indokolatlanul kirótt súlyos pénzteher, egyfajta indokolatlan sarc.

A Polgármester a 3/24208-05/2016. számú határozatát a fás szárú növények védelméről, kivágásáról és pótlásáról szóló 24/2015. (IX.24.) önkormányzati rendelet 8. § és a 9. §. rendelkezéseit figyelembe véve hozta meg. A Képviselő-testületnek nincs módja az engedély nélkül kivágott diófa törzsátmérőjének 20 cm-ben történő megállapítására, tekintettel a Rendelet 9. § (5) bekezdésére, mely szerint amennyiben az engedély nélkül kivágott fa törzsátmérője utólag teljes körűen nem állapítható meg, akkor 30 cm törzsátmérővel kell vélelmezni a fapótlási eljárásban.

A … Kft. ügyvezetője fellebbezésében sérelmezte, hogy az általa felajánlott tanút meg sem hallgatta az eljáró ügyintéző, így értelmezhetetlen számára, hogy miért rögzíti a határozat azt, hogy hitelt érdemlő módon nem tudta állítását bizonyítani. Nem tér ki az indoklás arra, hogy miért maradt el a tanúmeghallgatás.

Az eljáró ügyintéző 2016. november 16. napján az Igazgatási Irodán meghallgatta a … Kft. ügyvezetőjét, …t, aki jegyzőkönyvbe úgy nyilatkozott, hogy a 1163 Budapest, ... szám alatti ingatlanon lévő fákról fényképek nem készültek, a fák állapotát tanúnyilatkozattal is meg tudja erősíteni.

A … Kft. ügyvezetője tehát nem tudott nyilatkozni és hitelt érdemlő módon igazolni a kivágott diófa törzsátmérőjéről, tanúnyilatkozattal pedig csak a fa állapotát kívánta volna alátámasztani. A rendelet szempontjából a kivágott diófa állapotának igazolása akkor lett volna lényeges szempont, ha élet- és balesetveszélyes volta miatt kerül kivágásra és ezt a cselekedetet 3 napon belül bejelentette volna az ingatlantulajdonos a polgármesternek.

2016. évben egy másik fakivágási ügyben … számára ismeretessé vált a Rendelet, de valószínűleg elkerülte figyelmét az, hogy a diófa kivágása is engedélyköteles.

Az engedély nélküli fakivágásról és a pótlási kötelezettségről a Rendelet 9. §-a rendelkezik. Ennek értelmében engedély nélküli fakivágás esetén a pótlási kötelezettséget pénzbeli megváltással kell teljesíteni, amennyiben a túltelepítés elkerülése miatt a helyben történő pótlásra nincs lehetőség.

Szintén a Rendelet 9. §-a rendelkezik a törzsátmérő vélelmezéséről, valamint a pótlás meghatározásáról.

A Rendelet 8. § (8) bekezdése alapján az élet-, illetve súlyos balesetveszélyt jelentő fa kivágását a tulajdonos vagy kezelő - amennyiben a veszély elhárítására más lehetőség nincs - köteles haladéktalanul elvégezni. A veszély elhárítása érdekében elvégzett fakivágást 3 napon belül írásban be kell jelenteni a polgármesternek. A bejelentésben (kertészeti szakvéleménnyel, fényképfelvétellel vagy egyéb hitelt érdemlő módon) igazolni kell a fakivágás indokoltságát. Az indokolatlan, vagy be nem jelentett fakivágás engedély nélküli fakivágásnak minősül. Nem közterületi ingatlanon a fás szárú növénynek az élet-, egészség- vagy vagyonvédelmi okból történt kivágása esetén, a polgármester a tulajdonost a pótlásra kötelezi (11) bekezdésben vagy a (13) bekezdésben előírt módon.

A Rendelet 9. § (1) bekezdése szerint engedély nélküli fakivágás esetén a pótlási kötelezettséget pénzbeli megváltással kell teljesíteni, amennyiben a túltelepítés elkerülése miatt a helyben történő pótlásra nincs lehetőség.

A Rendelet 9. § (5) bekezdése kimondja, hogy amennyiben az engedély nélkül kivágott fák darabszáma vagy törzsátmérője utólag teljes körűen nem állapítható meg, akkor a rendelkezésre álló adatokból a vélelmezhető vagy kikövetkeztethető számú fákat egyenként 30 cm törzsátmérővel kell vélelmezni a fapótlási eljárásban.

A Rendelet 9. § (7) bekezdése alapján a hatósági eljárás alapján történő pótlási kötelezettség a túltelepítés elkerülése érdekében úgy is teljesíthető, hogy a pótlásra előírt fa darabszámának egy részét a kivágással érintett ingatlanon ültetik el, és a fennmaradó törzsátmérő alapján pótlandó fa ültetése pedig pénzben váltható meg.

A Rendelet 9. § (8) bekezdése szerint a kivágott fa visszapótlására telepítendő fák számának meghatározásához engedély nélküli kivágás esetén a kivágott össztörzsátmérő 300 %-át kell alapul venni.

Mivel a pótlásra kötelező határozat a Rendelet előírásait nem sérti, így a Képviselő-testület a rendelkező részben foglaltak szerint a fellebbezés elutasítása mellett döntött.

Mindezekre tekintettel a Képviselő-testület a 3/24208-05/2016. számú elsőfokú határozatot – figyelemmel a Ket. 105. § (1) és a 107. § (1) bekezdésére – helyben hagyja.

A Képviselő-testület határozatát a Rendelet, illetve a már hivatkozott jogszabályhelyek alapján hozta.

A felülvizsgálat lehetőségét a Ket. 109. § (1) és (3) bekezdése, valamint a Polgári perrendtartásról szóló 1952. évi III. törvény 330. § (2) bekezdése biztosítja.

Az eljáró hatóság hatáskörét a Ket. 107. § (1) bekezdése, illetékességét a Ket. 21. § (1) bekezdés a) pontja állapítja meg.

Ezen határozat alapján a Ket. 72. § (1) bekezdésének megfelelő alaki határozat az érintettek részére kiküldésre kerül.

Határidő: 2017. február 15.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 15. Súlyosan fogyatékosok és tartósan betegek támogatása megszüntetése elleni fellebbezés

Előterjesztő: Kovács Péter polgármester

H A T Á R O Z A T:

61/2017. (II. 15.) Kt. Budapest Főváros XVI. kerületi Önkormányzat Képviselő-testülete………1165 Budapest**, .........** szám alatti lakos súlyosan fogyatékosok és tartósan betegek támogatása céljából folyósítható települési támogatás megszüntetéséről szóló, Budapest Főváros XVI. kerületi Önkormányzat Polgármesterének 8/409-4/2017. számú elsőfokú határozatát helyben hagyja.

# Az ügyfél e határozat felülvizsgálatát a határozat közlésétől számított harminc napon belül jogszabálysértésre hivatkozással kérheti a közigazgatási ügyekben eljáró illetékes bíróságtól az Önkormányzat elleni kereset indításával.

Indokolás:

Budapest Főváros XVI. Kerületi Önkormányzat Képviselő-testületének a szociális és gyermekvédelmi települési támogatásokról szóló 1/2015. (II. 23.) önkormányzati rendeletének (továbbiakban: Rendelet) 1. § (3) bekezdése értelmében:

„(3) Súlyosan fogyatékosok és tartósan betegek támogatása, ikerszülési támogatás és táborozási hozzájárulás iránt kérelmet az a kerületben bejelentett lakóhellyel rendelkező és életvitelszerűen is a Kerületben lakó szülői felügyeletet gyakorló szülő, vagy gyám (továbbiakban törvényes képviselő) nyújthat be, aki egyben a gyermekek védelméről és a gyámügyi igazgatásról szóló 1997. évi. XXXI. tv. (továbbiakban Gyvt.) 4. §-ának személyi hatálya alatt áll.”

A Rendelet 7. § (2) bekezdése szerint:

„(2) Amennyiben a családban nevelkedő gyermekek súlyosan fogyatékosok vagy tartósan betegek és a családban az egy főre eső jutó jövedelem nem haladja meg a nyugdíjminimum 200%-át, súlyosan fogyatékos vagy tartósan beteg gyermekenként havonta a nyugdíjminimum 30 %-át lehet támogatásként a törvényes képviselő részére folyósítani.”

A Rendelet 7. § (3) bekezdése értelmében:

„(3) A súlyosan fogyatékosok és tartósan betegek támogatására való jogosultság feltételeinek fennállását a Polgármester évente felülvizsgálja.

Ugyanezen rendelet 15. § (1) és (3) bekezdése értelmében:

„(1) Budapest Főváros XVI. kerületi Önkormányzat képviselő testülete (továbbiakban: Képviselő-testület) a Szociális törvényben, valamint az e rendeletben szabályozott ellátásokkal kapcsolatos hatásköreit a Polgármesterre ruházza át.

„(3) A Polgármester döntése ellen a Képviselő-testülethez lehet fellebbezni.

**………. 1165 Budapest, ………** szám alatti lakos 2017. január 16-án benyújtotta súlyosan fogyatékosok és tartósan betegek támogatása céljából folyósítható települési támogatás továbbfolyósítása iránti kérelmét.

A kérelmező kérelméhez csatolta jövedelem igazolását, illetve gyermeke tartós betegségének fennállásáról szóló orvosi igazolást.

A benyújtott iratokból megállapítást nyert, hogy a kérelmező egyedül neveli 14 éves gyermekét. Munkaviszonyból származó jövedelme 100.196.-Ft, a családi pótlék összege 23.300.-Ft, gyermektartást nyilatkozata alapján nem kap. Havi jövedelme **123.496.-Ft**, így a család egy főre eső jövedelme **61.748.-Ft**, mely összeg **meghaladja** a jogszabályban meghatározott jogosultsági határt (57.000,- Ft-ot).

Fentiekre tekintettel a támogatás folyósítása 2017. január 31. napjával megszüntetésre került.

További méltányosság gyakorlására a jogszabály nem ad lehetőséget.

Fentiekre tekintettel a Képviselő-testület az elsőfokú határozatot helyben hagyja.

A határozat Budapest Főváros XVI. Kerületi Önkormányzat Képviselő-testületének a szociális és gyermekvédelmi települési támogatásokról szóló 1/2015. (II. 23.) önkormányzati rendeletének (továbbiakban: Rendelet) 1. § (3) bekezdésén, 7. § (2) (3) bekezdésén, 15. § (3) bekezdésén, valamint a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 98. §, 99. § (1) és a 107. § (1) bekezdésén alapul.

A felülvizsgálat lehetőségét a Ket. 109. § (1) bekezdés b) pontja, (2) bekezdése, valamint a polgári perrendtartásról szóló 1952. évi III. törvény 330. § (2) bekezdése biztosítja.

Ezen határozat alapján a közigazgatási hatósági eljárás és szolgáltatás általános szabályairól szóló 2004. évi CXL. törvény 72. § (1) bekezdésének megfelelő alaki határozat az érintett részére megküldésre kerül.

Határidő: 2017. február 24.

Felelős: Kovács Péter polgármester

(13 igen, 0 nem, 3 tartózkodás)

-.-.-.-.-.-.-.-

# NAPIREND: 16. Javaslat a „Budapest Főváros XVI. kerület Díszpolgára” és a „Budapest Főváros XVI. Kerületéért” kitüntetés adományozására

Előterjesztő: Kulturális és Sport Bizottság

H A T Á R O Z A T:

62/2017. (II. 15.) Kt. Budapest Főváros XVI. kerületi Önkormányzat Képviselő–testülete úgy határoz, hogy 2017-ben egy **„BUDAPEST FŐVÁROS XVI. KERÜLET DÍSZPOLGÁRA”** címet adományoz.

Határidő: 2017. február 15.

Felelős: Kovács Péter polgármester

(13 igen, 3 nem, 1 tartózkodás)

-.-.-.-.-.-.-.-

H A T Á R O Z A T:

63/2017. (II. 15.) Kt. Budapest Főváros XVI. kerületi Önkormányzat Képviselő–testülete a „**Budapest Főváros XVI. Kerület Díszpolgára”** kitüntető cím 2017. évi adományozásáról megtartott szavazás eredménye:

A Képviselő-testület 17 tagja közül jelen van: 17 fő

A leadott szavazatok száma: 17 db

Érvénytelen szavazatok száma: 0 db

Érvényes szavazatok száma: 17 db

Érvényes szavaztok megoszlása:

Lantos Antal 3 igen

Tarbay Ede 0 igen

Petrovics Sándor 0 igen

Schild Mihály 0 igen

Schuszter Lóránt 0 igen

**Decsi András 14 igen**

Budapest Főváros XVI. kerületi Önkormányzat Képviselő-testülete a 2017. évben

**Decsi András**

részére

a **„BUDAPEST FŐVÁROS XVI. KERÜLET DÍSZPOLGÁRA”** címet adományozza.

Felkéri a polgármestert, hogy a díszpolgári címről szóló oklevelet, emlékplakettet, a március 15-i ünnepség keretében adja át.

Felkéri a polgármestert, hogy gondoskodjon a költségvetésben meghatározott összegű pénzjutalom kifizetéséről.

Határidő: 2017. március 15.

Felelős: Kovács Péter polgármester

-.-.-.-.-.-.-.-

H A T Á R O Z A T:

64/2017. (II. 15.) Kt. Budapest Főváros XVI. Kerületi Önkormányzat Képviselő-testülete a „**Budapest Főváros XVI. Kerületéért”** kitüntető cím 2017. évi odaítéléséről megtartott szavazás eredménye:

A Képviselő-testület 17 tagja közül jelen van: 17 fő

A leadott szavazatok száma: 17 db

Érvénytelen szavazatok száma: 0 db

Érvényes szavazatok száma: 17 db

Érvényes szavazatok megoszlása:

**Tomhauser Noémi 15 igen**

**Széman Richárd 17 igen**

Tóth Györgyné Gitta 3 igen

Juhász Istvánné Marika 0 igen

**Rácz Árpád 15 igen**

**Schild Mihály 12 igen**

Dobre Lajos 0 igen

Tóth András 0 igen

**Tarbay Ede 16 igen**

Decsi András 0 igen

Galambos Zoltán 0 igen

Budapest Főváros XVI. kerületi Önkormányzat Képviselő–testülete a 2017. évben

**Széman Richárd**

**Tarbay Ede**

**Tomhauser Noémi**

**Rácz Árpád**

**Schild mihály**

részére

a **„BUDAPEST FŐVÁROS XVI. KERÜLETÉÉRT”** kitüntetést adományozza.

Felkéri a polgármestert, hogy a kitüntetésről szóló oklevelet, emlékplakettet, a március 15-i ünnepség keretében adja át.

Felkéri a polgármestert, hogy gondoskodjon a költségvetésben meghatározott összegű pénzjutalom kifizetéséről.

Határidő: 2017. március 15.

Felelős: Kovács Péter polgármester

-.-.-.-.-.-.-.-

# NAPIREND: 17. Javaslat a „Budapest Főváros XVI. kerület Ifjú Tehetsége” cím adományozására

Előterjesztő: Kulturális és Sport Bizottság

H A T Á R O Z A T:

65/2017. (II. 15.) Kt. Budapest Főváros XVI. kerületi Önkormányzat Képviselő-testülete **Engelné Nagy Évának** az orosz irodalom és irodalomkutatás területén elért eredményeinek figyelembevételével, a **Magyar kultúra és irodalom** kategóriában a **„Budapest Főváros XVI. kerület Ifjú Tehetsége”** címet adományozza.

A kitüntetett 12 hónapon keresztül, 2017. január 1-től 2017. december 31-ig havi bruttó 50.000,-Ft ösztöndíjban részesül a 2017. évi Tehetséges fiatalok támogatása keret terhére.

A támogatási összeg felhasználásáról szóló elszámolás határideje: 2018. január 31.

Az elszámolás tételesen számla szerint történik, melyről összesítő kimutatást kell készíteni, kiegészítve szöveges tájékoztatóval. Minden eredeti számlára kerüljön rávezetésre, hogy a „Tehetséges fiatalok támogatása keret”-ből kapott támogatás felhasználására vonatkozik, a határozatszám, továbbá a számla másolatára rá kell vezetni, hogy „bizonylat az eredetivel mindenben megegyezik”, melyet a támogatott aláírásával hitelesít.

Felkéri a polgármestert, hogy a határozatról az érintettet értesítse, gondoskodjon a címmel járó oklevél, emlékplakett átadásáról, továbbá a megállapodás aláírását követően gondoskodjon az ösztöndíj utalásáról.

Határidő: - az értesítésre 2017. március 3.

- az első három hónap ösztöndíjának utalására egy összegben a támogatási szerződés aláírását követő 8 munkanapon belül kerül sor, utána havonta.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

66/2017. (II. 15.) Kt. Budapest Főváros XVI. kerületi Önkormányzat Képviselő-testülete **Zelenyánszky Lőrincnek** a gordonka, furulya és zongoraművészet területén elért eredményeinek figyelembevételével, a **Magyar zeneművészet** kategóriában a **„Budapest Főváros XVI. kerület Ifjú Tehetsége”** címet adományozza.

A kitüntetett 12 hónapon keresztül, 2017. január 1-től 2017. december 31-ig havi bruttó 50.000,-Ft ösztöndíjban részesül a 2017. évi Tehetséges fiatalok támogatása keret terhére.

A támogatási összeg felhasználásáról szóló elszámolás határideje: 2018. január 31.

Az elszámolás tételesen számla szerint történik, melyről összesítő kimutatást kell készíteni, kiegészítve szöveges tájékoztatóval. Minden eredeti számlára kerüljön rávezetésre, hogy a „Tehetséges fiatalok támogatása keret”-ből kapott támogatás felhasználására vonatkozik, a határozatszám, továbbá a számla másolatára rá kell vezetni, hogy „bizonylat az eredetivel mindenben megegyezik”, melyet a támogatott aláírásával hitelesít.

Felkéri a polgármestert, hogy a határozatról az érintettet értesítse, gondoskodjon a címmel járó oklevél, emlékplakett átadásáról, továbbá a megállapodás aláírását követően gondoskodjon az ösztöndíj utalásáról.

Határidő: - az értesítésre 2017. március 3.

- az első három hónap ösztöndíjának utalására egy összegben a támogatási szerződés aláírását követő 8 munkanapon belül kerül sor, utána havonta.

Felelős: Kovács Péter polgármester

(13 igen,4 nem, 0 tartózkodás)

-.-.-.-.-.-.-.-

H A T Á R O Z A T:

67/2017. (II. 15.) Kt. Budapest Főváros XVI. kerületi Önkormányzat Képviselő-testülete **Opolczer Dánielnek** az informatika területén elért eredményeinek figyelembevételével, a **Magyar tudomány** kategóriában a **„Budapest Főváros XVI. kerület Ifjú Tehetsége”** címet adományozza.

A kitüntetett 12 hónapon keresztül, 2017. január 1-től 2017. december 31-ig havi bruttó 50.000,-Ft ösztöndíjban részesül a 2017. évi Tehetséges fiatalok támogatása keret terhére.

A támogatási összeg felhasználásáról szóló elszámolás határideje: 2018. január 31.

Az elszámolás tételesen számla szerint történik, melyről összesítő kimutatást kell készíteni, kiegészítve szöveges tájékoztatóval. Minden eredeti számlára kerüljön rávezetésre, hogy a „Tehetséges fiatalok támogatása keret”-ből kapott támogatás felhasználására vonatkozik, a határozatszám, továbbá a számla másolatára rá kell vezetni, hogy „bizonylat az eredetivel mindenben megegyezik”, melyet a támogatott aláírásával hitelesít.

Felkéri a polgármestert, hogy a határozatról az érintettet értesítse, gondoskodjon a címmel járó oklevél, emlékplakett átadásáról, továbbá a megállapodás aláírását követően gondoskodjon az ösztöndíj utalásáról.

Határidő: - az értesítésre 2017. március 3.

- az első három hónap ösztöndíjának utalására egy összegben a támogatási szerződés aláírását követő 8 munkanapon belül kerül sor, utána havonta.

Felelős: Kovács Péter polgármester

(12 igen, 5 nem, 0 tartózkodás)

-.-.-.-.-.-.-.-

***A további napirendek tárgyalása nyílt ülésen történik.***

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |